ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՐԿԱՅԻՆ ՕՐԵՆՍԳՐՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

**Հոդված 1․** Հայաստանի Հանրապետության 2016 թվա­կանի հոկ­­տեմբերի 4-ի հար­կա­­յին օրենս­­­գրքի 122-րդ հոդվածի 3-րդ մասում «շրջանառությունից հանվող գույքը կամ ապրանքը» բառերից հետո լրաց­նել «, ինչպես նաև առևտրա­կան (առք ու վաճառքի) գոր­­­ծունեության նպա­տա­կով ձեռք բերված խոտան ապ­րանքը կամ ապ­րանքի մատա­կարարման հրապարակային պայ­­մա­նա­գրով սահմանված երաշխիքային ժամա­­նա­կա­հատ­­վածում գնորդի մոտ հայտ­նա­բեր­ված և հետ ընդունված խոտան ապրանքը, բացա­ռու­թյամբ այն խոտան ապրանքի, որի դիմաց առևտրա­կան (առք ու վաճառքի) գոր­­­ծունեություն իրա­կանացնող շահութահարկ վճարողը ապրանքի մատա­կարարից ստացել է (ստա­նալու է) փոխհատուցում:

Սույն հոդվածի կիրառության իմաստով` խոտան ապրանք արտա­դրանք է համարվում ապրանքի (արտադրանքի) արտա­դրու­թյան գործընթացով պայ­մա­նա­վոր­ված՝ պատշաճ որա­կա­կան հատկանիշներ չունեցող ապրանքը (արտադրանքը), որը չի կարող օգտագործվել ըստ նշա­նակության»:

**Հոդված 2.** **Եզրափակիչ մաս**

1. Սույն օրենքն ուժի մեջ է մտնում պաշտոնական հրապարակմանը հաջորդող օրվա­նից և տարածվում է 2022 թվականի հունվարի 1-ից ծագած հարա­բե­րու­թյուն­ների վրա։

**Հոդված 3. Անցումային դրույթներ**

1. 2022 թվականի հունվարի 1-ի դրությամբ առևտրա­կան (առք ու վաճառքի) գոր­ծունեու­թյան մասով առկա՝ սույն օրենքի համաձայն որակական կորուստ համարվող արտադրանքը (ապրանքը) համախառն եկա­մտից նվա­զեցվում է 2022 թվականի հարկային տարվա ընթաց­քում՝ այդ տարվա համա­խառն եկամտի երկու տոկոսի չափով: